[Video] Is jy bang vir narre? Toets jouself só | Maroela Media
ŉ Vrees vir narre is nie ŉ nuwe verskynsel nie – daar is selfs ŉ naam daarvoor: coulrofobie. Dis nie ŉ woord wat in alle mediese boeke opgeteken nie, maar dit is beslis ŉ fobie wat bestaan.
Maar hoekom is mense so bang vir die harlekyn? Is dit die masker of grimering wat ŉ nar dra? Sommige mense sê dit lyk of narre iets wegsteek en dat dit nie natuurlik is om die heeltyd met ŉ glimlag te loop nie.
In ŉ onlangse onderhoud met Ollie die nar sê Ollie dat mense bang is vir narre omdat die oorsese rolprentbedryf narre graag in rillers gebruik en dat dié uitbeelding die verkeerde beeld oor narre skep. Ollie meen dis baie sleg as mense bang is vir narre, want narre is veronderstel om vreugde te bring, nie vrees nie.
Maroela Media het besluit om ŉ eksperiment te doen om te kyk of narre werklik soveel vrees kan uitlok. Ons het twee video’s van Ollie die nar gemaak: In die een video gebruik ons opgewekte musiek en mooi helder kleure, in die ander video gebruik ons swaarder musiek en vat so bietjie van die kleur weg. Is dit net die gebruik van die regte musiek en videotegnieke wat mense so bang maak, of wek albei video’s vrees by jou?
Laat weet ons in die kommentaar-blok watter emosies dié twee video’s by jou ontlok.
Nie een van die twee videos het veel emosie uitgelok nie. Die nar lyk heeltemal te vriendelik in die “donkerder” video om mens bang te maak ( as jy nie ‘n fobie het nie )
Ek het nie ‘n vrees vir narre nie. Die wat in die flieks gebruik word se grimering en pruike is ook heelwat anders as die vriendelike narre van die sirkus – dit maak vir my die grootste verskil
Morina · 3 jaar gelede
Menslike narre en harlekyne maak my nie bang nie, maar die poppe is n ander storie
Die nar is nog reg maar die narre met die baie grimering en die groot neuse dat jy nie kan sien wie agter die grimering en neus wegkruip nie dis die ding wat mens bang maak
Chani · 3 jaar gelede
Kon nie eers die donker video kla kyk nie!!! Ekt n absolute vrees !!! Van klein af. Nie eers Nick Nacks chips geeet oor die nar wat op die pakkie was nie. Vir my gaan dit ek kan nie die persoon se “expressions” lees nie. En nog n paar redes te veel om om te noem. Ongelukkig nie al fobie nie.
Ek vertrou nie iets wat homself wegsteek nie. En ek sal NOOIT iemand vertrou saam met “boetie-beer” as hy n masker dra nie. Daar is genoeg “clowns” in die parlement as hy n “side-show” wil sien!
Ek hou nie van narre nie, dis asof hulle iets probeer wees wat hulle nie is nie. Asof hulle jou wil ‘bespring’ van agteraf…. Lol:-D
Desiree Greeff · 3 jaar gelede
Van baba tyd af is ek doodbang vir narre. Daar was jare terug n advertensie oor bic penne van n nar wat op 2 penne balanseer. As ek daai ding gesien het was ek histeries. Ek is bang en hou nie van hulle nie punt. Lol
Nee wat, Narre is oulike goed!
Nee wat. Geen verskil gemaak vir my nie. Het seker nie n vrees vir narre nie. Elke mens het seker sy unieke verse.